বন্ড কমিশনারেট সূত্র জানায়, বন্ডেড ওয়্যারহাউস লাইসেন্সিং বিধিমালা-২০০৮ এর আওতায় বিভিন্ন রফতানিমুখী শিল্প প্রতিষ্ঠানকে বন্ড লাইসেন্স দেয়া হয়। এর বিপরীতে প্রতিষ্ঠান শুল্কমুক্ত সুবিধায় বিদেশ থেকে আমদানি করতে পারে। এ সুযোগ কাজে লাগাতে কোম্পানি আইনের অধীনে বিদেশি কোম্পানি গঠন এবং পরবর্তী সময়ে বিনিয়োগ উন্নয়ন কর্তৃপক্ষের (বিডা) কাছ থেকে প্রত্যয়নপত্র নিয়ে বন্ড লাইসেন্সের জন্য আবেদন করা হয়। এ ধরনের প্রতিষ্ঠানকে বন্ড লাইসেন্স দিতে গিয়ে বেশকিছু বিষয় সামনে এসেছে। যেমন- অনেক বিনিয়োগকারীর ওয়ার্ক পারমিট থাকে না। বিনিয়োগকারী হিসেবে নিবন্ধিত হতে খুব অল্প সময়ের জন্য এরা দেশে অবস্থান করেন। এ ধরনের প্রতিষ্ঠানকে লাইসেন্স দিলে অপব্যবহারের সম্ভাবনা বাড়ে।